|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** |  |  |
|  |  |  |

Αθήνα, 13 Ιουνίου 2025

**ΔΕΛΤΙΟ ΤΥΠΟΥ**

**ΑΑΔΕ: Σημαντικές διευκρινίσεις για την ψηφιακή έκδοση παραστατικών διακίνησης**

Σημαντικές διευκρινίσεις και πρακτικές οδηγίες παρέχονται με την εγκύκλιο Ε. 2030/2025 του Διοικητή της ΑΑΔΕ, Γιώργου Πιτσιλή, για την εφαρμογή της ψηφιακής έκδοσης παραστατικών διακίνησης αποθεμάτων και διαβίβασής τους στην πλατφόρμα myDATA. Ειδικότερα αποσαφηνίζονται:

* **Οι βασικοί ρόλοι στη διακίνηση,** παρουσιάζοντας αναλυτικά παραδείγματα με περιγραφή των ρόλων αποστολέα, παραλήπτη, αποθηκευτή, μεταφορέα και τρίτων εμπλεκόμενων σε συνηθισμένες εμπορικές συναλλαγές.
* Εξαιρέσεις όπως:
  + η διακίνηση υλικών ήσσονος σημασίας σε περιπτώσεις παροχής υπηρεσιών.
  + η υπό προϋποθέσεις διακίνηση κατεστραμμένων/ άχρηστων/ ακατάλληλων αποθεμάτων.
* Ειδικές περιπτώσεις και τρόπος διαχείρισης αυτών όπως:
  + διακινήσεις από/ προς αγρότες, ναυπηγοεπισκευαστικές επιχειρήσεις και αποθήκες τρίτων (3PL)
  + διακινήσεις μέσω courier και διακινήσεις καυσίμων σε λιανικές πωλήσεις
  + μεταγενέστερη ψηφιακή διαβίβαση σε περιπτώσεις διακοπής ηλεκτρικού δικτύου και απώλειας διασύνδεσης με τη πλατφόρμα myDATA.
* Τα πρόστιμα ύψους 500 € για απλογραφικά και 1.000 € για διπλογραφικά βιβλία, ανά έλεγχο για τη μη έκδοση ψηφιακού παραστατικού.

Οι παραπάνω διευκρινίσεις και οδηγίες διευκολύνουν περαιτέρω την εμπορική δραστηριότητα των επιχειρήσεων ενισχύοντας τη σαφήνεια και την προσαρμογή τους στο ψηφιακό οικοσύστημα της φορολογικής διοίκησης.